google/wiki40b huggingface dataset:
ชาตรี

ประวัติ

วงชาตรีเริ่มรวมวงและแสดงครั้งแรก ในงานเลี้ยงต้อนรับน้องใหม่ของแผนกช่างภาพ ต่อมาได้แสดงในหอประชุมใหญ่ วิทยาลัยเทคนิคกรุงเทพ และเข้าแข่งขันการประกวดวงโฟล์คซอง  ทางวงรวบรวมเงินกันซื้อกลองเก่ามาหนึ่งชุด ทุกวันทุกคนในวงต้องช่วยกันขนกลองจากบ้านของอนุสรณ์ ที่มีนบุรี ขึ้นรถเมล์ไปวิทยาลัยเพื่อฝึกซ้อมในช่วงเย็น
วงชาตรีเริ่มบันทึกเสียงครั้งแรกทางรายการวิทยุ "120 นาที มัลติเพล็กซ์" โดยการชักชวนของครูไพบูลย์ ศุภวารี หนึ่งในกรรมการตัดสินโฟล์คซอง ซึ่งเห็นความสามารถ และได้บันทึกแผ่นเสียงชุดแรก จากไปลอนดอน พ.ศ. 2518  ชุดที่สอง แฟนฉัน พ.ศ. 2519 และได้ทำดนตรีประกอบภาพยนตร์ สวัสดีคุณครู กำกับโดยพันคำ นำแสดงโดยจารุณี สุขสวัสดิ์ จากนั้นจึงทำผลงานชุดที่สาม หลงรัก ซึ่งนำเพลงลูกทุ่งของชาตรี ศรีชลมาขับร้องใหม่
พ.ศ. 2520 ผลงานชุดที่สี่ ฝนตกแดดออก ประกอบภาพยนตร์ ฝนตกแดดออก กำกับโดยชาลี อินทรวิจิตร นำแสดงโดยสรพงศ์ ชาตรี ลลนา สุลาวัลย์ จากนั้นได้ทำเพลงประกอบภาพยนตร์เรื่อง รักแล้วรอหน่อย ของพันคำ นำแสดงโดยสรพงศ์ และจารุณี และเรื่องจ๊ะเอ๋เบบี้ นำแสดงโดยสมบัติ เมทะนี และลลนา สุลาวัลย์
วงชาตรีเพิ่มตำแหน่งนักดนตรีคีย์บอร์ด โดยได้ประยูร เมธีธรรมนาถซึ่งทำระบบเสียงให้กับวงมาเล่นให้ พ.ศ. 2522 ทำเพลงประกอบละครเรื่อง นางสาวทองสร้อย ทางช่อง 9 และออกผลงานชุดใหม่ รัก 10 แบบ และ ชีวิตใหม่ 
ผลงานชุดชีวิตใหม่ เกิดขึ้นจากทางวงได้เข้าไปเยี่ยมชมสำนักสงฆ์ถ้ำกระบอก และได้แต่งเพลงชื่อ หลงผิด เนื้อหาเกี่ยวกับผู้ติดยาเสพติด รายได้มอบให้กับสำนักสงฆ์ถ้ำกระบอก
พ.ศ. 2523 ออกผลงานชุด รักครั้งแรก และ สัญญาใจ เป็นที่ระลึกในโอกาสที่ ประเทือง สมาชิกวงแต่งงาน จากนั้นออกผลงานชุด ชะตารัก
พ.ศ. 2525 เปิดการแสดงสดครั้งใหญ่ที่โรงแรมดุสิตธานี และออกผลงานบันทึกการแสดงสด ชาตรีอินคอนเสิร์ต ตามด้วยชุด รักไม่เป็น ได้รับรางวัลตุ๊กตาทองมหาชน จากเพลงภาษาเงิน
พ.ศ. 2526 ผลงานชุดใหม่ รักที่เธอลืม มีเพลง วันรอคอย และ ใต้ร่มเย็น ประพันธ์โดยพลเอกหาญ ลีลานนท์ แม่ทัพภาคที่ 4 ในขณะนั้นเนื้อหาให้คนไทยมีความสามัคคีและรักชาติ  อัลบั้มชุดนี้ได้รางวัลแผ่นเสียงทองคำขาว จากยอดขายมากกว่าสองแสนตลับ 
ผลงานชุดถัดมาชื่อ แอบรัก บันทึกเสียงที่ห้องบันทึกเสียงชาตรี ซึ่งตั้งชื่อเป็นเกียรติให้กับวง ตามด้วยชุด ทศวรรษ
ผลงานชุดที่ 15 ชุดสุดท้ายของวง วางจำหน่ายเมื่อวันที่ 14 กุมภาพันธ์ พ.ศ. 2528 ชื่อชุด อธิษฐานรัก และคอนเสิร์ตครั้งสุดท้ายของพวกเขาได้จัดขึ้นที่รายการโลกดนตรีเมื่อวันอาทิตย์ที่ 5 พฤษภาคม พ.ศ. 2528
เพลงสรรเสริญสาธารณรัฐบูเรียตียา

เนื้อเพลง

สองบรรทัดสุดท้ายในทุกบทมีการร้องสองครั้ง มาประกอบจังหวะ
สแตนลีย์ ตง

ประวัติ

เขาเกิดวันที่ 7 เมษายน ค.ศ. 1960 ที่ฮ่องกง และได้เข้าศึกษาที่ประเทศฮ่องกง และประเทศแคนาดา
ประเทศตองงาใน ค.ศ. 1993

เหตุการณ์ที่เกิดขึ้นใน ค.ศ. 1993 ในประเทศตองงา
คณะรัฐมนตรีไทย คณะที่ 31

คณะรัฐมนตรี คณะที่ 31 ของไทย (9 มีนาคม พ.ศ. 2512 - 17 พฤศจิกายน พ.ศ. 2514)
จอมพลถนอม กิตติขจร เป็นนายกรัฐมนตรี ประกาศพระบรมราชโองการ เมื่อวันที่ 7 มีนาคม พ.ศ. 2512
พระบาทสมเด็จพระปรมินทรมหาภูมิพลอดุลยเดช ทรงลงพระปรมาภิไธยในประกาศ พันเอก นายวรการบัญชา ประธานรัฐสภา
เป็นผู้ลงนามรับสนองพระบรมราชโองการ

การสิ้นสุดของคณะรัฐมนตรี คณะที่ 31 ของไทย

คณะรัฐมนตรีคณะนี้สิ้นสุดลงเพราะเหตุที่ จอมพลถนอม กิตติขจร นายกรัฐมนตรี เป็นหัวหน้าคณะปฏิวัติ
ทำการยึดอำนาจการปกครองแผ่นดิน ประกอบด้วย ทหารบก ทหารเรือ ทหารอากาศ ตำรวจ และพลเรือน
เมื่อวันที่ 17 พฤศจิกายน พ.ศ. 2514 เวลา 19.00 น. โดยออกแถลงการณ์ประกาศคณะปฏิวัติ ฉบับที่ 8
เมื่อวันที่ วันที่ 19 พฤศจิกายน พ.ศ. 2514 มีเนื้อความสำคัญดังนี้
"ในระหว่างที่ยังไม่ดำรงตำแหน่งนายกรัฐมนตรี ให้บรรดาอำนาจหน้าที่ที่กฎหมายได้บัญญัติว่าเป็นอำนาจหน้าที่
ของนายกรัฐมนตรีหรือคณะรัฐมนตรี เป็นอำนาจหน้าที่ของหัวหน้าคณะปฏิวัติหรือผู้ซึ่งหัวหน้าคณะปฏิวัติมอบหมาย"
ต่อมาได้ประกาศใช้รัฐธรรมนูญ ซึ่งสภานิติบัญญัติแห่งชาติลงมตินำขึ้นทูลเกล้าฯ ถวาย ทำให้ในช่วงระหว่างวันที่
17 พฤศจิกายน พ.ศ. 2514 จนถึงวันที่ 17 ธันวาคม พ.ศ. 2514 ประเทศอยู่ภายใต้การปกครองของคณะปฏิวัติ
ที่มี จอมพลถนอม กิตติขจร เป็นหัวหน้าคณะ
ต้นไม้แบบที

ประสิทธิภาพ

แม้ว่าต้นไม้แบบทีจะถูกนำมาใช้กันอย่างแพร่หลายสำหรับฐานข้อมูลหน่วยความจำหลัก แต่การวิจัยเมื่อเร็วๆ นี้แสดงให้เห็นว่าจริงๆ แล้วมันไม่ได้ทำงานได้ดีกว่า ต้นไม้แบบบี เลย เมื่อใช้กับฮาร์ดแวร์สมัยใหม่
เหตุผลหลักน่าจะเป็นเพราะว่าสมมติฐานแบบเดิมที่บอกว่าอัตราการเข้าถึงแคชและหน่วยความจำหลักเท่ากันใช้ไม่ได้อีกต่อไป เนื่องจากในปัจจุบันอัตราการเข้าถึงแคชจะเร็วกว่าหน่วยความจำหลักมาก

โครงสร้างปม

ต้นไม้แบบที ประกอบจะประกอบไปด้วย ตัวชี้ไปยังปมพ่อ ตัวชี้ไปยังปมลูกซ้ายและขวา แถวลำดับของตัวชี้ข้อมูล และข้อมูลการควบคุมพิเศษ
ปมที่มีต้นไม้ย่อย (subtree) สองต้น เรียกว่า ปมภายใน (internal nodes) ปมที่ไม่มีต้นไม้ย่อย เรียกว่า ปมใบ (leaf nodes) และปมที่มีต้นไม้ย่อยเพียงแต่ต้นเดียว เรียกว่า ปมครึ่งใบ (half-leaf nodes) ปมจะถูกเรียกว่า ปมขอบเขต (bounding node) สำหรับค่าหนึ่ง ถ้าค่านั้นอยู่ระหว่างค่าน้อยสุดและมากสุดของปมนั้น
ค่าที่มากที่สุดในต้นไม้ย่อยซ้ายของแต่ละปมภายใน เรียกว่า ขอบเขตล่างมากสุด (greatest lower bound) ค่าที่น้อยที่สุดในต้นไม้ย่อยขวาของแต่ละปมภายใน เรียกว่า ขอบเขตบนน้อยสุด (least upper bound) ซึ่งค่าทั้งสองนี้จะอยู่ที่ปมใบหรือปมครึ่งใบเสมอ ปมใบและปมครึ่งใบสามารถมีจำนวนข้อมูลได้ตั้งแต่หนึ่งจนถึงขนาดของแถวลำดับข้อมูล แต่จำนวนข้อมูลขั้นต่ำและมากสุดของปมภายในจะถูกกำหนดไว้ล่วงหน้าแล้ว

การหมุนและการปรับสมดุล

ต้นไม้แบบทีจะดำเนินการบนพื้นฐานของ ต้นไม้ค้นหาแบบทวิภาคที่มีโครงสร้างปรับสมดุลเองได้ (Self-balancing binary search tree) โดยเฉพาะตามที่บทความของ Lehman และ Carey ได้อธิบายไว้ว่าต้นไม้แบบทีจะปรับสมดุลเหมือนกับต้นไม้เอวีแอล ที่ว่ามันจะไม่สมดุลเมื่อปมลูกมีความสูงต่างกันอย่างน้อยสองระดับ กรณีนี้จะเกิดขึ้นหลักจากทำการเพิ่มหรือลบปม ซึ่งหลังจากทำการเพิ่มหรือลบปมแล้ว ต้นไม้จะถูกตรวจจากใบไปยังราก ถ้าตรวจพบว่าไม่สมดุลก็จะทำการหมุนหนึ่งหรือสองครั้ง ทำให้สามารถประกันได้ว่าต้นไม้จะสมดุลเสมอ
เมื่อหมุนเสร็จแล้วปมภายในมีจำนวนข้อมูลน้อยกว่าขั้นต่ำที่ใส่ได้ให้ย้ายข้อมูลจากปมลูกมาใส่ในปมภายในนี้ (อาจมากกว่าหนึ่งปม)
การจัดระดับความเหมาะสมของรายการโทรทัศน์ไทย

สัญลักษณ์แสดงระดับความเหมาะสมต่าง ๆ

รายการต่าง ๆ ที่ออกอากาศในแต่ละช่องนั้น จะแสดงสัญลักษณ์ต่าง ๆ ไว้เพื่อให้ผู้ชมสามารถเลือกดูได้ตามความเหมาะสม ซึ่งมีสัญลักษณ์ 2 แบบ คือ
คณะเทคโนโลยีและการจัดการอุตสาหกรรม มหาวิทยาลัยเทคโนโลยีพระจอมเกล้าพระนครเหนือ

ประวัติ

คณะเทคโนโลยีและการจัดการอุตสาหกรรม ได้รับอนุมัติให้จัดตั้ง ในแผนพัฒนาการศึกษาระดับอุดมศึกษาระยะที่ 7 พ.ศ. 2535 - พ.ศ. 2539 เมื่อวันที่ 6 สิงหาคม 2539 โดยมีวัตถุประสงค์ในการจัดตั้งคือ เป็นหน่วยงานจัดการศึกษาระดับคณะที่ผลิตนักเทคโนโลยีเพื่อสนองต่อการขยายตัวของอุตสาหกรรม หรือภาคธุรกิจที่ต้องการใช้เทคโนโลยีเฉพาะสาขา และความรู้ทางด้านการจัดการรูปแบบต่างๆ โดยเฉพาะทางด้านการจัดการผลิตและการจัดการธุรกิจ ปีการศึกษา 2540 คณะได้ขยายการศึกษาไปจัดการศึกษาในพื้นที่วิทยาเขตสารสนเทศของมหาวิทยาลัยเทคโนโลยีพระจอมเกล้าพระนครเหนือ วิทยาเขตปราจีนบุรี เป็นคณะแรก
แร้งดำหิมาลัย

ลักษณะ

ขนาดลำตัวยาวประมาณ 102-104 เซนติเมตร ความยาวปีกจากข้างหนึ่งไปอีกข้างหนึ่ง 2.9 - 3 เมตร น้ำหนักหนักได้ถึง 7-12.5 กิโลกรัม ถือเป็นอีแร้งที่ใหญ่ที่สุดที่พบได้ในทวีปเอเชีย ตัวผู้และตัวมีลักษณะเหมือนกัน ทั่วตัวมีขนสีดำ ตรงบริเวณหัวถึงคอมีขนน้อยหรือแทบจะไม่มีเลย บริเวณรอบ ๆ คอมีขนขึ้นฟูคล้ายพวงมาลัย นิ้วสีออกขาว ตัวที่ยังไม่โตเต็มวัยมีลำตัวด้านล่างสีน้ำตาลอ่อนกว่า

การกระจายพันธุ์

ไม่ใช่นกประจำถิ่นของไทย นอกจากอพยพย้ายถิ่นเข้ามาในช่วงฤดูหนาวของแต่ละปีเท่านั้น มีการกระจายพันธุ์ในทวีปยุโรปจนถึงภูมิภาคไซบีเรีย, เอเชียกลาง, จีน, อินเดีย

พฤติกรรมและการขยายพันธุ์

ชอบอยู่ในที่โล่งและชอบอยู่กันเป็นฝูงใหญ่ ชอบบินร่อนเป็นวงกลมในอากาศ หากินในเวลากลางวัน มีฤดูผสมพันธุ์ประมาณเดือนมีนาคม-เมษายน ทำรังตามยอดไม้สูง ๆ แถบภูเขา รังมีขนาดใหญ่ ทำด้วยกิ่งไม้ วางไข่ครั้งละ 1 ฟอง แต่ไม่มีรายงานการทำรังวางไข่ในประเทศไทย กินอาหารจำพวกซากสัตว์ต่าง ๆ โดยเฉพาะสัตว์ใหญ่ เช่น ม้า โค แพะ แกะ กวางหรือแอนทิโลป ในบางครั้งอาจจับสัตว์เลื้อยคลานหรือแมลงกินด้วยก็ได้

สถานภาพปัจจุบัน

เป็นนกอพยพมาประเทศไทยช่วงนอกฤดูผสมพันธุ์ หายากและมีปริมาณน้อยมาก เคยพบทางภาคเหนือ ตะวันออกเฉียงเหนือ ภาคกลาง และภาคตะวันออก จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
เดือนพฤษภาคม ปี พ.ศ. 2550 มีข่าวปรากฏตามสื่อมวลชนว่า มีแร้งดำหิมาลัยตัวหนึ่ง อายุ 8 เดือน ได้รับบาดเจ็บตกลงมาที่จังหวัดจันทบุรี คาดว่าอพยพมาจากประเทศจีน หน่วยฟื้นฟูนกล่าเหยื่อเพื่อปล่อยคืนธรรมชาติ โรงพยาบาลสัตว์ คณะสัตวแพทยศาสตร์ มหาวิทยาลัยเกษตรศาสตร์ ได้พยาบาลและฟื้นฟูสุขสภาพ โดยตั้งชื่อให้ว่า "อนาคิน" แต่เมื่อได้ปล่อยไปแล้วโดยติดอุปกรณ์ติดตามดาวเทียมด้วยในวันที่ 10 เดือนพฤษภาคม พ.ศ. 2550 บนดอยลาง อำเภอแม่อาย จังหวัดเชียงใหม่ ปรากฏว่าอนาคินถูกยิงตกจนตายที่รัฐฉาน ประเทศพม่า 
ในประเทศไทย อีแร้งดำหิมาลัย เป็นนกอพยพหายาก จะอพยพเข้ามาในฤดูหนาวบางปี จำนวน 1-2 ตัวเท่านั้น โดยแร้งจะร่อนมากับลมหนาวตั้งแต่เดือนธันวาคม มีรายงานพบที่จังหวัดเชียงใหม่ เพชรบุรี นครราชสีมา ระยองและจันทบุรี
กาย ฟร็องซัว (นักฟุตบอล)

กาย ฟร็องซัว (ฝรั่งเศส: Guy François) (เกิดเมื่อวันที่ 18 กันยายน ค.ศ. 1947 ที่ประเทศเฮติ – เสียชีวิตเมื่อวันที่ 3 มิถุนายน ค.ศ. 2019) เป็นนักฟุตบอลจากประเทศเฮติ ในตำแหน่งกองกลาง กาย ฟร็องซัวเป็นผู้แข่งขันฟุตบอลทีมชาติเฮติ ในฟุตบอลโลก 1974
คัสเซิล

คัสเซิล (เยอรมัน: Kassel) เป็นเมืองที่ตั้งอยู่ทางตอนเหนือของรัฐเฮ็สเซิน ประเทศเยอรมนี บนแม่น้ำฟุลดา เมืองคัสเซิลเป็นเมืองหลวงของแคว้นคัสเซิล มีประชากร 198,500 คน (ค.ศ. 2007) และมีพื้นที่ 106.77 ตร.กม.
หอดูดาวแห่งแรกในเยอรมนีถูกสร้างในคัสเซิลเมื่อปี ค.ศ. 1558 และในปี ค.ศ. 1604 "Ottoneum" โรงละครถาวรแห่งแรกก็ถูกสร้างขึ้น พิพิธภัณฑ์สาธารณะแห่งแรกของยุโรป ชื่อว่า "Museum Fridericianum" ตามชื่อผู้ก่อตั้ง ถูกสร้างในปี ค.ศ. 1779 ในตอนท้ายของคริสต์ศตวรรษที่ 19 พิพิธภัณฑ์ดังกล่าวเก็บรักษาชุดสะสมนาฬิกาและนาฬิกาข้อมือที่ใหญ่ที่สุดในโลกแห่งหนึ่ง
ตั้งแต่ ค.ศ. 1955 งานดอคูเมนทา งานนิทรรศการศิลปะสมัยใหม่และศิลปะร่วมสมัยนานาชาติ ก็จัดขึ้นที่เมืองนี้เป็นประจำ
ในปัจจุบันงานดอคูเมนทาจัดขึ้นทุก 5 ปี และครั้งล่าสุดคือใน ค.ศ. 2017 เป็นครั้งที่ 14
ดูคาติ ไฮเปอร์โมทาร์ด

ดูคาติ ไฮเปอร์โมทาร์ด (อังกฤษ: Ducati Hypermotard) เป็นจักรยานยนต์แบบซูเปอร์โมโต ของดูคาติ ออกแบบโดยปีแอร์ เทอร์บลังเช (Pierre Terblanche) เปิดเผยตัวครั้งแรกเมื่อเดือนพฤศจิกายน ค.ศ. 2005 ที่งานโชว์จักรยานยนต์มิลาน (EICMA) ไฮเปอร์โมทาร์ดมีเครื่องยนต์ 1,078 cc (65.8 cu in) ระบบวาล์ว Desmodromic ลดความร้อนด้วยลมเย็น 2 วาล์ว 90° เครื่องยนต์ V-twin แบบฉีดเชื้อเพลิง มีน้ำหนักน้อยกว่า 180 kg (396 lb) สามารถวิ่งได้เร็วถึง 125 mph (201 km/h) แต่คนทั่วไปมักขับด้วยความเร็วมากกว่า 100 mph (160 km/h) และมีการยอมรับว่ามีข้อจำกัดการป้องกันแรงลมน้อยกว่า เมื่อเทียบกับจักรยานยนต์อื่น เนื่องจากตำแหน่งที่นั่งขับและโครงสร้างรถ
เร็ว..แรงทะลุนรก

เรื่องย่อ

ไบรอัน โอคอนเนอร์ ตำรวจลอสแอนเจลิส ต้องปลอมตัวเข้าไปในกลุ่มของโดมินิก ทอเร็ตโต ยอดนักแข่งรถที่ต้องสงสัยว่ามีส่วนเกี่ยวข้องกับคดีโจรกรรม แต่เมื่อความจริงปรากฏ โอคอนเนอร์จะเลือกสิ่งใด ระหว่างหน้าที่หรือมิตรภาพ
จงหัวฉิง

สถานที่

จะแสดงเป็น 3 เวทีซึ่งจัดไว้ ณ ที่ใดที่หนึ่งในประเทศจีน

การออกอากาศ

จะถ่ายอัดเทปในวันธรรมดา หรือวันเสาร์สุดท้ายของเดือนแล้วนำมาออกอากาศ
สำนักงานคณะกรรมการส่งเสริมวิทยาศาสตร์ วิจัยและนวัตกรรม

ประวัติ

สำนักงานคณะกรรมการส่งเสริมวิทยาศาสตร์ วิจัยและนวัตกรรม หรือ สกสว. ก่อตั้งขึ้นตามมาตรา ๔๓ แห่งพระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรม พ.ศ. ๒๕๖๒ เมื่อวันพฤหัสบดีที่ 2 พฤษภาคม พ.ศ. 2562 แทนที่ สำนักงานกองทุนสนับสนุนการวิจัย ที่ถูกยุบเลิกไป

หน้าที่และอำนาจ

สกสว. มีหน้าที่และอำนาจตามมาตรา ๔๔ ดังต่อไปนี้
(๑) รับผิดชอบงานวิชาการและงานธุรการ รวมถึงสนับสนุนและอำนวยความสะดวกให้การปฏิบัติหน้าที่ของ กสว. และคณะกรรมการพิจารณางบประมาณด้านวิทยาศาสตร์ วิจัยและนวัตกรรม ตามมาตรา ๑๒ (๒) เป็นไปอย่างมีประสิทธิภาพ
(๒) ศึกษาวิเคราะห์สถานการณ์ภาพรวมในด้านการวิจัยและนวัตกรรมในระดับชาติและนานาชาติ เพื่อนำเสนอต่อสภานโยบายในการกำหนดนโยบาย ยุทธศาสตร์ และแผน รวมทั้งงบประมาณเพื่อการวิจัยและนวัตกรรม
(๓) จัดทำนโยบาย ยุทธศาสตร์ และแผนด้านวิทยาศาสตร์ วิจัยและนวัตกรรมของประเทศ เสนอต่อ กสว.
(๔) จัดทำกรอบวงเงินงบประมาณด้านวิทยาศาสตร์ วิจัยและนวัตกรรมของประเทศ เสนอต่อ กสว.
(๕) จัดทำคำของบประมาณของกองทุนเพื่อเสนอต่อคณะกรรมการพิจารณางบประมาณด้านวิทยาศาสตร์ วิจัยและนวัตกรรม ตามมาตรา ๑๒ (๒)
(๖) จัดทำหลักเกณฑ์เกี่ยวกับการจัดทำคำของบประมาณและการจัดสรรงบประมาณให้แก่หน่วยงานในระบบวิจัยและนวัตกรรม เสนอต่อ กสว.
(๗) กลั่นกรองคำของบประมาณของหน่วยงานในระบบวิจัยและนวัตกรรมให้สอดคล้องกับแผนด้านวิทยาศาสตร์ วิจัยและนวัตกรรมของประเทศ และหลักเกณฑ์ตามมาตรา ๔๑ (๔)
กู๊ดบายซัมเมอร์ เอ้อเหอเทอมเดียว

เรื่องย่อ

เรื่องราวของ 8 หนุ่มสาวที่มาเรียนซัมเมอร์ที่ อังกฤษ ซึ่งการมาของพวกเขาครั้งนี้ทำให้พวกเขาได้เรียนรู้ถึงมิตรภาพความรักความสามัคคีในหมู่คณะ
ภารกิจที่แสนจะหนักหน่วงสำหรับครูหมูในซัมเมอร์ปีนี้ก็คือ การดูแลเด็กเกรียนสุดแสบทั้งเจ็ดอันประกอบไปด้วย เมย์ แคท ดาว เจ อาร์ต เซียน และ ปั๊บ ที่ผู้ปกครองส่งมาเพิ่มเติมความรู้ช่วงซัมเมอร์ ณ กรุงลอนดอน ประเทศอังกฤษ 
เรื่องปวดหัวเริ่มตั้งแต่พวกเขาเหยียบเท้าลงบนสนามบินฮีธโทรว์ เพราะในขณะที่บางคนตั้งใจมาเรียนอย่างจริงจัง บางคนกลับอยากแค่มา “สนุก” กับสาวๆชาวอังกฤษ มาแกล้งเพื่อน แค่มาเที่ยวหรือหนีปัญหา แต่ขณะที่ปัญหาใหญ่ขึ้น ความสัมพันธ์ของพวกเขาก็เติบโตขึ้นด้วย  
กว่าจะ say goodbye กันในช่วงหมดซัมเมอร์และต้องโบกมือลากลับไปเมืองไทย พวกเขาต่างก็เป็นส่วนหนึ่งในความทรงจำที่แสนดีของกันและกันไปเสียแล้ว
ศศิ สินทวี

ประวัติ

ศศิ สินทวี (ชื่อเล่น: ศศิ; เกิด: 20 พฤษภาคม พ.ศ. 2538) เป็นคนจังหวัดสงขลาได้รับตำแหน่ง มิสเอิร์ธไทยแลนด์ ปี 2014 และมิสอินเตอร์เนชันแนลไทยแลนด์ ปี 2015

มิสแกรนด์ไทยแลนด์ 2013

ศศิได้เข้าการประกวดมิสแกรนด์ไทยแลนด์ 2013 และผ่านเข้ารอบ 37 คนสุดท้าย.

มิสแกรนด์ไทยแลนด์ 2014

ศศิได้เข้าร่วมการประกวดมิสแกรนด์ไทยแลนด์ 2014 อีกครั้ง และครั้งนี้เธอก็สามารถคว้าตำแหน่งมิสเอิร์ธไทยแลนด์ 2014 มาครองได้สำเร็จ

มิสเอิร์ธ 2014

ศศิเป็นตัวแทนประเทศไทยในการประกวดมิสเอิร์ธ ปี 2014 ที่ประเทศฟิลิปปินส์ โดยในการประกวดเธอก็สามารถเข้ารอบ 16 คนสุดท้าย พร้อมคว้ารางวัลอีโควีดีโอยอดเยี่ยม เหรียญทองชุดค็อกเทลยอดเยี่ยม เหรียญทองชุดว่ายน้ำยอดเยี่ยม เหรียญเงินชุดสวยในรีสอร์ท

มิสอินเตอร์เนชันแนลไทยแลนด์ 2015

ศศิเข้าร่วมประกวดมิสอินเตอร์เนชันแนลไทยแลนด์ 2015 และเมื่อวันที่ 19 กันยายน พ.ศ. 2558 ศศิได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2015 ซึ่งถือว่าเป็นสาวไทยคนแรกที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอจะเป็นตัวแทนสาวไทยไปประกวด นางงามนานาชาติ 2015 ณ ประเทศญี่ปุ่น.

นางงามนานาชาติ 2015

ศศิเป็นตัวแทนประเทศไทยในการประกวดนางงามนานาชาติ 2015 ที่ประเทศญี่ปุ่น โดยในการประกวดเธอก็สามารถผ่านเข้ารอบ 10 คนสุดท้าย โดยปีชนะในปี 2015 คือ เอดีมาร์ มาติเนซ นางงามจากประเทศเวเนซุเอลา

มิสโมเดลไทยแลนด์ 2019

ศศิเข้าร่วมประกวดมิสโมเดลไทยแลนด์ 2019 และเมื่อวันที่ 12 สิงหาคม พ.ศ. 2562 ศศิได้รับรางวัลชนะเลิศของการประกวด มิสโมเดลไทยแลนด์ 2019 เธอจะเป็นตัวแทนสาวไทยไปประกวดมิสโมเดลออฟเดอะเวิลด์ 2019 ณ ประเทศจีน
เหตุการณ์สังหารหมู่ปราชญ์ปีอึลซา

เหตุการณ์สังหารหมู่ปราชญ์ปีอึลซา (เกาหลี: 을사사화) เป็นเหตุการณ์สำคัญที่เกิดขึ้นในปี ค.ศ. 1545 ตรงกับปีแรกในรัชกาล พระเจ้ามย็องจง พระราชาองค์ที่ 13 แห่ง ราชวงศ์โชซ็อน
สืบเนื่องจากการสวรรคตของ พระเจ้าอินจง พระราชาองค์ก่อนที่ ฝ่ายยุนใหญ่ ให้การสนับสนุนทำให้ฝ่ายยุนใหญ่ถูก ฝ่ายยุนเล็ก ที่สนับสนุนพระเจ้ามยองจงพระราชาองค์ปัจจุบันกวาดล้างส่วน ยุนอิม ผู้นำฝ่ายยุนใหญ่ถูกเนรเทศและถูกประทานยาพิษในภายหลังทำให้ฝ่ายยุนใหญ่หมดอำนาจไปจากราชสำนักไปในที่สุด
แพร์

การใช้ประโยชน์

เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง  ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry)
สะพานหัน

สะพานหัน เป็นสะพานขนาดเล็ก ตั้งอยู่ในย่านสำเพ็ง แขวงจักรวรรดิ เขตสัมพันธวงศ์ ทอดข้ามคลองรอบกรุงหรือคลองโอ่งอ่าง ชื่อนี้เรียกตามจาก ลักษณะของตัวสะพานที่ สมัยก่อนนั้นจะเป็นไม้แผ่นเดียวพาดข้ามคลอง ปลายข้างหนึ่งตรึงแน่นกับที่ ส่วนอีกข้างจะไม่ตอกติด จับหันไปมาได้เพื่อให้เรือแล่นผ่าน
ต่อมาในสมัยรัชกาลที่ 4 โปรดเกล้า ฯ ให้สร้างใหม่เป็นสะพานโครงเหล็กพื้นไม้ จนถึงสมัยรัชกาลที่ 5 ได้เปลี่ยนทำเป็นแบบสะพานริอัลโตที่นครเวนิส และที่ปองเตเวกคิโอ เมืองฟลอเรนซ์ ประเทศอิตาลี คือ เป็นสะพานไม้โค้งกว้าง สองฟากสะพานมีห้องแถวเล็ก ๆ ให้เช่าขายของ ส่วนตรงกลางเป็นทางเดิน สำหรับตัวสะพานปัจจุบัน ได้สร้างใหม่ขึ้นแทนของเก่าที่ชำรุด ในปี พ.ศ. 2505
ปัจจุบัน สะพานหันได้ปิดงานใช้ไปนานแล้ว และได้กลายมาเป็นศูนย์การค้า โดยมากจะจำหน่ายสินค้าประเภทเสื้อผ้า และแฟชั่น
สถานีรถไฟจอร์แดนฮิลล์

สถานีรถไฟจอร์แดนฮิลล์ (Jordanhill railway station) ในจอร์แดนฮิลล์ เมืองกลาสโกว์ สก็อตแลนด์ ก่อสร้างเมื่อปี 1 สิงหาคม พ.ศ. 2484 บนสายรถไฟอาร์ไกล์และสายรถไฟนอร์ทไคลด์ดำเนินงานโดยบริษัท เฟิร์สต์สก๊อตเรล ตั้งอยู่ที่พิกัด 55°52′57.6″N 4°19′30.4″W ใกล้กับมหาวิทยาลัยสตราต์ไคลด์ และ โรงเรียนจอร์แดนฮิลล์
แฟลช (อุปกรณ์ถ่ายภาพ)

แฟลช (อังกฤษ: flash) เป็นแหล่งกำเนิดแสงเทียมในการให้ความสว่างสำหรับถ่ายภาพแฟลช (Flash) มีลักษณะเป็นไฟวาบสว่างขึ้นเพียงระยะเวลาสั้น ๆ เป็นอุปกรณ์จำเป็นอย่างยิ่งในช่วงเวลาที่สภาพแสงธรรมชาติไม่เป็นตามที่นักถ่ายภาพต้องการ ยุคสมัยแรกๆ แฟลชมีกำลังน้อยและสามารถใช้ได้ครั้งเดียว ไม่มีวงจรควบคุมที่ซับซ้อนมีหลอดแฟลชขนาดใหญ่
   เมื่อเวลาผ่านไป เทคโนโลยีก้าวหน้ามากขึ้น สามารถพัฒนาแฟลชให้มีขนาดที่เล็กลง มีการใช้อิเลกทรอนิกส์ในการควบคุม สามารถใช้งานได้หลายครั้ง โดยมีคาปาซิเตอร์เป็นตัวเก็บประจุอาศัยพลังงานจากแบตเตอรี
แบ่งประเภทตามลักษณะการทำงานของแฟลชแล้วสามารถแบ่งเป็น 2 ประเภท ดังนี้
   1. แฟลชหลอด (Bulb Flash) ประกอบด้วยตัวหลอดที่ทำด้วยแก้วใสบางฉาบด้วยพลาสติกใสสีฟ้าหรือสีน้ำเงินภายในหลอดบรรจุด้วยลวดโลหะพวกอะลูมิเนียม ทำเป็นเส้นเล็ก ๆ มากมาย และมีก๊าซออกซิเจนช่วยในการเผาไหม้ ภายในจะมีไส้หลอด เมื่อไส้หลอดลุกไหม้ถึงที่สุด (Peak) แล้วจะค่อย ๆ ดับลง  
   2. แฟลชอิเล็กทรอนิกส์ (Electronic Flash Strobe) แฟลช ชนิดนี้จะมีแบตเตอรี่แห้งเป็นตัวจ่ายพลังงาน ให้บรรจุลงในคอนเดนเซอร์ และทำให้แฟลชทำงาน ภายในหลอดบรรจุด้วยก๊าซเฉื่อย พวกซีนอนซึ่งจะใช้แรงดันไฟฟ้าประมาณ 500-2,000 โวลท์ ในการอัดประจุเมื่อแฟลชทำงานทำให้เกิดแรงคลื่นไฟฟ้าสูงออกมาผ่านก๊าซเฉื่อย และกระแสจะแตกตัวเป็นไอออน ทำให้คายพลังงานออกมาเป็นแสง
ฮัน ซึง-ย็อน

ประวัติ

ฮัน ซึงยอน เกิดวันที่ 24 กรกฎาคม ค.ศ. 1988 ในโซล ประเทศเกาหลีใต้ เธอเดินทางออกจากเกาหลีเพื่อไปศึกษาต่อที่โรงเรียน Tenafly High School ในสหรัฐอเมริกา อย่างไรก็ตาม เธอได้ออกจากโรงเรียนไฮสคูลกลางคันเพื่อประกอบอาชีพเป็นนักร้อง ภายหลังจากการกลับมายังเกาหลี เธอได้รับบทเป็นนักร้องครั้งแรกเมื่อวันที่ 29 มีนาคม ค.ศ. 2007 ในฐานะสมาชิกวงคาราพร้อมกันกับปาร์ค กยูริ, จอง นิโคล และคิม ซองฮี
เธอสอบผ่านการทดสอบคุณสมบัติจากสถาบันไฮสคูลซึ่งมีชื่อว่า College Scholastic Ability Test และได้รับการศึกษาต่อที่มหาวิทยาลัยคยองฮี คณะศิลปะภาพยนตร์และการละคร
สาขาการจัดการทรัพยากร มหาวิทยาลัยเกษตรศาสตร์

ประวัติ

สาขาการจัดการทรัพยากร เป็นโครงการสหวิทยาการในระดับปริญญาโทที่เก่าแก่ที่สุดโครงการหนึ่งของมหาวิทยาลัยเกษตรศาสตร์ เปิดสอนมาตั้งแต่ภาคปลาย ปีการศึกษา 2528 มีคณาจารย์ประจำหลักสูตรที่มีความหลากหลายในสาขาความเชี่ยวชาญ มีความรู้ความสามารถและความพร้อมในการให้ความรู้และประสบการณ์แก่นิสิตโดยตรง คณาจารย์เหล่านี้มาจาก คณะวิชาที่สำคัญในมหาวิทยาลัยเกษตรศาสตร์ ได้แก่ คณะเศรษฐศาสตร์ คณะวิศวกรรมศาสตร์ คณะเกษตร คณะวนศาสตร์ คณะประมง และคณะสังคมศาสตร์ เป็นต้น

ชื่อหลักสูตร

ภาษาไทย       : หลักสูตรวิทยาศาสตรมหาบัณฑิต สาขาวิชาการจัดการทรัพยากร
 ภาษาอังกฤษ   : Master of Science Program in Resource Management

ชื่อปริญญา

ชื่อเต็ม   : วิทยาศาสตรมหาบัณฑิต (การจัดการทรัพยากร)
   ชื่อย่อ    : วท.ม. (การจัดการทรัพยากร)
   ชื่อเต็ม   : Master of Science (Resource Management)
   ชื่อย่อ    : M.S. (Resource Management)
ประเทศตองงาใน ค.ศ. 2004

เหตุการณ์ที่เกิดขึ้นใน ประเทศตองงา
สำนักสกอตแลนด์

หน้าที่

หน้าที่ของกระทรวงคือการดูแลงานที่เกี่ยวกับกิจการภายใน สกอตแลนด์ และความสัมพันธ์ระหว่างสกอตแลนด์กับ รัฐบาลสหราชอาณาจักร รวมถึงเป็นสื่อกลางในการสื่อสารระหว่างรัฐบาลสหราชอาณาจักร และ รัฐบาลสกอตแลนด์ ณ เอดินบะระ

ที่ตั้ง

สำนักงานใหญ่ของกระทรวงอยู่ที่ บ้านโดเวอร์ ใน ไวต์ฮอล โดยมีเจ้าหน้าที่ทั้ง 40 คนทำงานประจำที่นั่น โดยที่แห่งนี้เป็นศูนย์ประสานงานของรัฐบาลสกอตแลนด์อีกด้วย ในลอนดอน
นอกจากนี้ กระทรวงยังมีสำนักงานตั้งอยู่ที่ เอดินบะระ คือ เมลวิลล์ เครสเสนต์
โดย เจ้ากรมพระธรรมนูญแห่งสกอดแลนด์ ซึ่งเป้นเจ้าหน้าที่ที่เกี่ยวกับกฎหมายในสกอตแลนด์ ก็ทำงานอยู่เดียวกันกับกระทรวงทั้งสองที่
ฮาฟทโฮฮาลดังก์

ฮาฟทโฮฮาลดังก์ (เยอรมัน: Hafthohlladung) เป็นที่รู้จักกันคือ "Panzerknacker" ("บดทำลายรถถัง", ความหมายแฝงเยอรมันแปลว่า "ประทัดที่ปลอดภัย") เป็นระเบิดที่มีแม่เหล็กติดเอาไว้ที่ถูกนำมาใช้ในการต่อต้านรถถังโดยกองทัพเวร์มัคท์แห่งนาซีเยอรมันในช่วงสงครามโลกครั้งที่สอง.
ระเบิดชนิดนี้มีวัตถุประสงค์ในการทำลายรถถังหรือยานพาหนะติดเกราะ วิธีใช้งานก็คือให้ทำการลอบเข้าไปใกล้เป้าหมายรถถังฝ่ายศัตรูแล้วนำฮาฟทโฮฮาลดังก์ไปติดที่รถถัง ด้วยแรงแม่เหล็กจะทำให้ยึดติดกับรถถัง จากนั้นก็ให้ดึงชนวนระเบิดตรงปลายออกและระเบิดก็จะทำงานทันทีในการทำลายรถถัง
พฤหัสเจ้าศาสตรา

เนื้อเรื่องย่อ

หลังจากผ่านการผจญภัยที่ยาวนานในทะเลกั้นอาณาเขต อาเธอร์ เพนฮาลิกอน ช่วยเหลือลีฟได้สำเร็จและได้กลับมาประชุมกับพินัยกรรมที่ห้องกลางวันของวันจันทร์อีกครั้ง แต่ด้วยอุบายบางอย่าง ทำให้อาเธอร์ต้องกลายเป็นทหารเกณฑ์ของกองทัพอันเกรียงไกรแห่งมหาสถาปนิก ซึ่งบัญชาการโดยเซอร์พฤหัสบดี ผู้ดูแลจอมโมโห และต้องไปเป็นทหารอยู่ในวงกตยิ่งใหญ่ถึงหนึ่งศษวรรษ พินัยกรรมบอกให้อาเธอร์ชิงกุญแจดอกที่สี่จากท่านเซอร์ เพื่อที่จะได้หลุดจากการเป็นทหารเกณฑ์ และดำรงตำแหน่งผู้บัญชาการกองทัพแทนเซอร์พฤหัสบดี
เริ่มแรกอาเธอร์ต้องเปลี่ยนชื่อเพื่อไม่ให้เกิดปัญหา เขาได้รู้จักเฟรด ทองเลขนำซึ่งเคยทำงานอยู่ในบ้านเบื้องกลางมาก่อน ลิ้มรสชาติความเจ็บปวดจากการล้างระหว่างหู ผ่านการฝึกที่ทรหดทรมาน สู้รบกับข้าศึกตัวร้ายจำนวนมหาศาล นิทลิ่งใหม่ซึ่งอยู่ในการควบคุมของผู้บัญชาการลึกลับที่มีแผนการขัดแย้งกับเจตจำนงของมหาสถาปนิก รวมถึงการค้นหาพินัยกรรมและชิงกุญแจจากเซอร์พฤหัสบดีจอมโมโหให้จงได้
อาเธอร์เองยังไม่สามารถกลับสู่โลกของตนได้ เนื่องจากถูกเด็กชายไร้หนัง ตัวกินวิญญาณแสนอันตรายสวมรอยแทนตัวเขา และไปปรากฏตัวบนโลก มันสามารถแพร่เชื้อราเพื่อควบคุมสิ่งมีชีวิตทุกๆ ตัวที่มันแตะต้อง อาเธอร์กลับบ้านไม่ได้เพราะปฏิกิริยาระหว่างเขากับเด็กชายไร้หนังจะระเบิดโลก ลีฟขอเสนอตัวช่วยอาเธอร์ด้วยการกลับไปยังโลกและเอาวัตถุต้นกำเนิดที่ใช้สร้างเด็กชายไร้หนังเพื่อขว้างเข้าสู่สุญญะเพื่อทำลายเด็กชายไร้หนัง นี่คือแผนร้ายของวันข้างหน้าผู้ชั่วร้ายและอกตัญญู ที่กำลังท้าทายความกล้าหาญของอาเธอร์ เพนฮาลิกอน

ห้องน้ำรวม

เป็นอาคารประหลาดที่ไม่ทราบแน่ชัดว่าอยู่ตรงส่วนไหนของบ้าน แต่อยู่ในวงกตแน่นอน เพราะพระจันทร์มีสีเขียว หลังคาเปิดโล่ง ยาวสุดลูกหูลูกตา มีอ่างล้างมือนับร้อยเรียงเป็นแถวแต่ไม่มีก๊อกน้ำ เป็นที่สำหรับโกนหนวด ล้างมือล้างหน้าของทหาร โดยมีทางประหลาดเชื่อมแต่ละที่ในวงกตยิ่งใหญ่มาที่นี่ ทหารหมวดเดียวกันจะไม่มีตัวตนในสายตาของหมวดอื่น ดังนั้นจึงสามารถเดินทะลุร่างกายของทหารหมวดอื่นไปได้

โรงอาหารรวม

คล้ายกับห้องน้ำรวม คือเป็นที่รวมตัวของทหารจากหน่วยต่างๆ ซึ่งเดินทางมารับประทานอาหารผ่านทางประหลาด มีเพดานสูงขึ้นไปประมาณ 50-60 ฟุต มีม้านั่งยาวหลายตัว ประจำโต๊ะของแต่ละหมวด
แดน เควล

ชีวิตช่วงต้น

เควล เกิดที่อินดีแอนาโพลิส รัฐอินดีแอนา เป็นบุตรนาง มาร์ธา คอรินน์ (สกุลเดิม Pulliam) และนาย เจมส์ ไคลน์ เควล บางครั้งเขาก็ถูกเรียกขานว่า James Danforth Quayle III อย่างไม่ถูกต้องนัก ในบันทึกความทรงจำของเขาเขาชี้ให้เห็นว่าชื่อที่เกิดของเขาคือ James Danforth Quayle ชื่อเควลมาจากไอล์ออฟแมน ซึ่งเป็นที่เกิดของปู่ย่าตายายของเขา  
คุณตาของเขา ยูจีน ซ. พูลเลี่ยม (Eugene C. Pulliam) เป็นผู้มั่งคั่งและมีอิทธิพลผู้ก่อตั้ง Central Newspapers, Inc. เจ้าของหนังสือพิมพ์สำคัญหลายสิบรายเช่น The Arizona Republic และ Indianapolis Star  เจมส์ ซี. เควล (James C. Quayle) ได้โยกย้ายครอบครัวของเขาไปที่แอริโซนาในปี 1955 เพื่อดำเนินการขยายสาขาของอาณาจักรการพิมพ์ของครอบครัว
หลังจากใช้ชีวิตในวัยเด็กส่วนมากในรัฐแอริโซนา  เควลได้ย้ายกลับไปอยู่อินดีแอน่าที่ซึ่งเขาเกิด และได้รับศึกษาจนจบชั้นมัธยมศึกษาจาก โรงเรียนฮันทิงตัน นอร์ท(Huntington North High School) ต่อมาปี พ.ศ. 2507 เควลสามารถสอบเข้ามหาวิทยาลัย เดอพาวว์(DePauw University) ที่ซึ่งได้รับปริญญารัฐศาสตร์บัณฑิต ในปีพ.ศ. 2512 และได้เป็นผู้เล่นในทีมกอล์ฟของมหาวิทยาลัย (1967-69) และเป็นสมาชิกคนหนึ่งของพี่น้อง Delta Kappa Epsilon (บทของ Psi Phi) หลังจากสำเร็จการศึกษา เควลได้เข้าร่วมกองกำลังแห่งชาติฝ่ายการทัพอากาศ รัฐอินดีแอนา และประจำการในช่วงปีพ.ศ. 2512 ถึง พ.ศ. 2518 จนครองยศจ่าสิบเอก
ในขณะที่ทำหน้าที่ในกองกำลังแห่งชาติเขาได้รับปริญญานิติศาสตร์ดุษฎีบัณฑิต ในปีพ. ศ. 2517 ที่วิทยาลัยการกฎหมายแม็คคินนี่ย์ มหาวิทยาลัยอินดีแอนา (Indiana University Robert H. McKinney School of Law) เขาได้พบกับภรรยาในอนาคตของเขา, มาริลินซึ่งกำลังเรียนอยู่ที่โวิทยาลัยกฎหมายเดียวกันในเวลานั้น

การดำรงตำแหน่งรองประธานาธิบดีสหรัฐอเมริกา (2532–2536)

บุช และ เควล คว้าชัยในการเลือกตั้งในเดือนพฤศจิกายนด้วย 426 เสียงจากคณะผู้เลือกตั้ง ในฐานะประธานวุฒิสภาสหรัฐโดยตำแหน่ง เควลไม่เคยได้ออกเสียงตัดสินชี้ขาดในญัตติใดๆเลยจนหมดวาระซึ่งเป็นคนที่สอง สืบต่อจากรองประธานาธิบดี ชาร์ส แฟร์-แบงส์
ประธานาธิบดี จอร์จ เอช. ดับเบิลยู. บุช ได้เสนอชื่อของเควลให้ตำรงตำแหน่งประธานสภาการแข่งขันทางเศรษฐกิจ และเป็นประธานคนแรกของสภาอวกาศแห่งชาติ ในฐานะหัวหน้า NSC เขาเรียกร้องให้มีความพยายามมากขึ้นในการปกป้องโลกจากอันตรายจากผลกระทบดาวเคราะห์น้อยที่อาจเกิดขึ้น
หลังจากพลโท ดาเนียล โอ. เกรแฮม แม็กซ์ ฮันเทอร์ และเจอร์รี่ พัวเนลล์ ได้สรุปโครงการอากาศให้รับทราบ เควล สนับสนุนการพัฒนาของการทดลองโครงการ Single Stage to Orbit X-Program
ในฐานะรองประธานาธิบดี, เควล ได้ไปเยือน 47 ประเทศอย่างเป็นทางการ
ในระหว่างการรณรงค์หาเสียงในการเลือกตั้งประธานาธิบดีเมื่อปีพ.ศ. 2535 เควลบอกกับสื่อข่าวว่าเขาเชื่อว่าการรักร่วมเพศเป็น"ทางเลือกที่ผิดพลาด" 
เควล ได้พรรณาตั้งแต่ได้ดำรงตำแหน่งรองประธานาธิบดี ว่า "มันเป็นอะไรที่ดูน่าอึดอัดมากครับ คุณดำรงตำแหน่งประธานวุฒิสภา ไม่ใช่แม้แต่จะเป็นส่วนหนึ่งของฝ่ายบริหารเลย แต่เป็นส่วนหนึ่งของฝ่ายนิติบัญญัติต่างหาก วุฒิสภาสหรัฐจ่ายเงินเดือนให้คุณไม่ใช่ฝ่ายบริหาร และก็อะไรที่เป็นวาระของประธานาธิบดี มันก็ไม่ใช่วาระของคุณอยู่ดี ถึงแม้จะไม่เห็นด้วยในบางทีก็เถอะครับ แต่คุณก็เคารพและปฏิบัติตามคำสั่งให้ดีที่สุดเท่าที่ได้ก็เพียงพอ"
ซูเปอร์มาริโอบราเธอส์

การเล่น

ปุ่มขึ้น(ไต่ต้นถั่ว)
ปุ่มลง(ไต่ต้นถั่ว,ลงท่อ,หมอบ)
ปุ่มซ้าย(เคลื่อนที่ไปทางซ้าย)
ปุ่มขวา(เคลื่อนที่ไปทางขวา)
A(กระโดด)
B(ยิงลูกไฟ,วิ่งเร็ว)
Select(เลือกผู้เล่น)
Start(เริ่มเกม,หยุด)
คำเตือน อย่าเล่นจนชีวิตเหลือ 0
License by nintendo
Copyright 2018 nintendo